Quoniam ex multis scripturarum exemplis, insuper ipso redemptore nostro autore in evangelio dicente, didicimus quia elemosina animam a morte liberat, et non patitur eam ire in tenebras, redimendis animabus salutiferum est ut unusquisque ex sibi conlatis facultatibus, domino et sanctis ejus pro abluendis peccatis suis largiatur; et quod largitus fuerit nec ille nec aliquis heredum ejus seu quelibet persona Deo postmodum subtrahat. Quapropter ego Bertradus, presbyter sancti Cyrici canonicus donator, dono donatumque in perpetuum esse volo quemdam alodum meum Deo et sancto Cyrico, ad emendum illius loci sacrificium, qui est in pago Nevernensi, in villa Bussolio, sicuti illum de Bernœno presbytero acquisivi, pro abluendis peccatis meis Deo et sancto Cyrico cum stipulatione subnixa condono. Si autem aliquis christianus eum ecclesie sancti Cyrici subtraere voluerit iram Dei omnipotentis perpetualiter habeat et hec donatio firma et stabilis permaneat. Actum est Nivernis civitate. Signum Bertradi presbiteri qui hanc donationis cartam fieri et firmari rogavit. S. Rocleni. S. Guibodi. Tetgerius scripsit et datavit in mense febroario, anno X regnante Loterio rege.